सोफिया ने लिखा, 'आज जब मैं पवित्र पत्थर को छूने की कोशिश कर रही थी, तब मुझे अहसास हुआ कि पीछे से कोई व्यक्ति मेरे साथ अश्लील हरकत करने की कोशिश कर रहा है. वहां महिलाओं की लाइन दिख नहीं रही थी, क्योंकि पुरुषों ने अपनी शारीरिक क्षमता का प्रयोग कर महिलाओं को धक्का देना शुरू कर दिया था. जब मैं पवित्र पत्थर से एक मीटर दूर थी, तब मुझे ऐसे धक्का दिया गया, जिससे मैं सांस भी नहीं ले पाई. मैं बहुत डर गई. जब मैंने पीछे मुड़कर देखा तो मेरा हिजाब मेरे गले में फंस गया. लोगों के धक्के से मेरा दम घुटने लगा और मैंने चिल्लाना शुरू कर दिया.'